Soe, niiske ja piisavalt palju orgaanilist mustust sisaldav keskkond on mikroorganismide paljunemiseks soodsaim ning saunas on selleks  kõik tingimused täidetud. Seda, mis on puhas, mis must, on silmaga väga raske hinnata. Näiteks klaasist saunauksel olevad pritsmed on näha ja jääb mulje, et uks on must. Sealt võetud proove testides võib aga selguda, et mikroobilise mustuse poolest on see sageli üks puhtamaid pindu. Samas - puidust uksekäepide ei tundu silmaga üldsegi must, kuid proovid räägivad tihti hoopis teist keelt.